চুরির অপবাদে আট বছরের বালককে মেরে মাথা ফাটিয়ে দিল বাড়ির মালিক। এখানেই শেষ নয়, ক্লাস ফোরের ছোট্ট ছেলেটিকে লাথি মেরে, গায়ে গরম খুন্তির ছেঁকা দিয়ে তিন দিন ঘরে আটকে রেখেছিল অভিযুক্ত বাড়ি মালিক সুশান্ত ঘোষ।
 ওয়েব ডেস্ক: চুরির অপবাদে আট বছরের বালককে মেরে মাথা ফাটিয়ে দিল বাড়ির মালিক। এখানেই শেষ নয়, ক্লাস ফোরের ছোট্ট ছেলেটিকে লাথি মেরে, গায়ে গরম খুন্তির ছেঁকা দিয়ে তিন দিন ঘরে আটকে রেখেছিল অভিযুক্ত বাড়ি মালিক সুশান্ত ঘোষ। 
দমদমের বেদিয়া পাড়ায় সুশান্ত ঘোষের বাড়িতেই ঠাকুমার সঙ্গে ভাড়া থাকে এই কিশোর। একশ টাকা চুরির অভিযোগে তাকে নৃশংস ভাবে মারধর করে বাড়ি মালিক। যাতে বাইরের লোক জানতে না পারে সেইজন্য ক্ষতবিক্ষত বালককে তিনদিন ধরে বাড়ির মধ্যে আটকে রাখা হয়। পরে প্রতিবেশীরা উদ্ধার করে ওই বালককে। প্রথমে দমদম পুর হাসপাতালে নিয়ে যাওয়া হয়। সেখান থেকে নিয়ে যাওয়া হয়েছে আর জি কর হাসপাতালে। খবর জানাজানি হতেই পলাতক বাড়ি মালিক সুশান্ত ঘোষ। (আরও পড়ুন- হুড়মুড়িয়ে আছড়ে পড়ল মেট্রোর লিফট, কোমরে চোট মদন মিত্রের )